ΜΙΑ ΣΕΙΡΑ ΤΟΥ NETFLIΧ
Όταν είσαι ερωμένη ενός παντρεμένου, είναι σαν να είσαι στις φλόγες.
Ξέρεις τι σημαίνει να σε αγαπά ο Βασιλιάς της Αγγλίας;
Γιατί να σε εμπιστευτώ;
Θα ήσουν σπουδαία Βασίλισσα,
αλλά ήδη έχει μία, κι ο κόσμος αγαπά την Αικατερίνη.
Ό,τι κι αν είναι αυτό, τελείωσε.
Κάνεις μεγάλο λάθος.
Μόλις πέταξες το μέλλον σου, το μέλλον της οικογένειάς σου.
Σ' αγαπώ, Άννα!
Εμπρός.
ΚΑΣΤΡΟ ΧΙΒΕΡ, ΑΓΓΛΙΑ
Γάμος; Αλήθεια;
-Ναι. -Ναι, στα όνειρά σου!
Στην αυλή ψιθυρίζεται ότι ο Ερρίκος επιδιώκει ακύρωση του γάμου.
Ο πάπας δεν θα το δεχτεί. Σίγουρα αυτό είναι ένα θεματάκι.
Η Αικατερίνη είναι μεγάλη για να συλλάβει, και ο Βασιλιάς θέλει γιο.
Όντως είπε ότι θα σε παντρευτεί, Άννα;
Φυσικά.
Περίπου.
Κάποια γράμματα του Ερρίκου στην Άννα ήταν πολύ τολμηρά σεξουαλικά.
Είναι ξεκάθαρο ότι του είχε γίνει εμμονή η ιδέα να κάνει σεξ μαζί της.
Της γράφει.
Θέλει "μια βραδιά για να φιλήσει τα παπάκια της",
το στήθος της στην αργκό των Τυδώρ.
Όσο γράφει αυτά τα γράμματα, κάτι αλλάζει.
Υπάρχει μια στιγμή
όπου ο Ερρίκος μοιάζει να είναι πιο βαθιά προσηλωμένος στην Άννα.
Υπήρχαν πολλά που δεν μπορούσε να πει δυνατά,
όπως "Θα με παντρευτείς;"
Όμως, αυτό ήθελε.
Και όταν με κάλεσε να γυρίσω στην αυλή,
όταν υποσχέθηκε να με αναγνωρίσει ως εκείνη που αγαπά,
απλώς το επιβεβαίωσε.
Η Άννα γυρίζει στην αυλή,
αλλά τώρα η κατάσταση διαφέρει
επειδή ο Ερρίκος έχει υποσχεθεί να την κάνει σύζυγό του και Βασίλισσα.
Η ιδέα ότι ο Βασιλιάς της Αγγλίας θα άφηνε την πρώτη του γυναίκα
και θα παντρευόταν κάποια άλλη ήταν άκρως σοκαριστική.
Ο Ερρίκος είναι ακόμα παντρεμένος με την Αικατερίνη.
Γύρισες.
Ξανά.
Είναι θεσπέσιο, έτσι;
Δώρο από τον Ερρίκο. Ήταν της μητέρας του.
Αυτό είναι πολύ γλυκό.
Η Αικατερίνη πλέον έχει συνηθίσει τις απιστίες του άντρα της,
οπότε μάλλον θεωρεί ότι πρόκειται για άλλη μία από αυτές.
Η Άννα θα πάψει να τον ενδιαφέρει εξίσου γρήγορα με τις άλλες.
Δεν το πιστεύω ότι γυρίσαμε!
Και αυτήν τη φορά με πραγματική δύναμη.
-Η Αικατερίνη με θεωρεί ανέκδοτο. -Τι περίμενες; Συγχαρητήρια;
Προσπαθείς να της κλέψεις τον άντρα.
Μα δεν την αγαπά.
Έχει σημασία;
Είναι παράξενο που ήταν παντρεμένη με τον αδερφό του Ερρίκου.
Το θυμάμαι. Εκείνος πέθανε, και αυτή βρέθηκε πλάι στον Ερρίκο.
Δεν είχαν άλλη επιλογή γι' αυτό.
Θα ήμουν εξίσου καλή βασίλισσα.
Με αυτό το φόρεμα, άνετα.
Για ποιο λόγο ανησυχείς;
Όμορφη.
Ενάρετη.
Δυναμική.
Η σπουδαιότερη βασίλισσα στα ιστορικά.
Πάρε τα υπόλοιπα μετά. Ο Ερρίκος σού έδωσε τα παλιά δωμάτιά μου.
Έτσι και αλλιώς δεν μου άρεσαν.
Θα έχουμε φύγει ως το μεσημέρι.
Δεν το είχα αντιληφθεί.
Μην κάνεις μεγάλη ανακαίνιση, αφού η διαμονή σου εδώ θα είναι προσωρινή.
Η Άννα και ο Γούλσεϊ είναι παλιοί εχθροί.
Έχουν προϊστορία.
Ο Γούλσεϊ βλέπεις την Άννα ως ένα εφήμερο ρομάντζο του Βασιλιά,
όχι ως την αληθινή απειλή που είναι στην πραγματικότητα.
Καλό ταξίδι!
Εκθαμβωτικά.
Ναι. Όντως είναι.
Εσένα εννοούσα.
Θα δω τι γίνεται με τα άλλα πράγματά σου.
Μεγαλειότατε.
Σου έφερα ένα μαστίγιο.
Για όταν καβαλάς. Θα σε πάω βόλτα.
Δεν έχω τίποτα να φορέσω.
Ήδη σου έχω διαλέξει κάτι.
Ξέρεις να καβαλάς, έτσι;
Δεν είμαι σίγουρη ότι αντέχετε στον ρυθμό μου, Μεγαλειότατε.
Μείνε εδώ με τα άλογα.
Με τους δικούς μου όρους, θυμάσαι;
Από καιρό δεν είχα καλή παρέα για ιππασία.
Πού βρίσκεσαι με την ακύρωση;
Το παλεύω.
Σου ορκίζομαι.
Έχω χρόνια να την πλησιάσω. Την ενδιαφέρει μόνο η Βίβλος, όχι η σαρκική απόλαυση.
Σίγουρα όχι μια Βίβλος στα αγγλικά.
Φυσικά όχι. Η Βίβλος πρέπει να διαβάζεται στα λατινικά, όπως πάντα.
Άκουσα ότι θες να καούν.
-Τα βιβλία ή οι αιρετικοί; -Και τα δυο.
Ξέρουν τις συνέπειες αν πιαστούν.
Αρμόζει η τιμωρία στο έγκλημα;
Ερρίκο!
Θεέ μου, τι έγινε;
Σου την έφερα!
Άννα…
Άννα, σου ζητώ συγγνώμη.
-Άφησέ με! -Συγγνώμη.
Σε παρακαλώ, συγχώρεσέ με.
Σου την έφερα!
Θέλω το μωρό μου να είναι ο επόμενος Βασιλιάς.
Μόνο αυτό ήθελα ανέκαθεν.
Όταν έγινε Βασιλιάς ο Ερρίκος Η', οι Τυδώρ ήταν ακόμα μια αρκετά νέα δυναστεία,
και μάλιστα μια εύθραυστη δυναστεία,
οπότε είχε την οδυνηρή επίγνωση
ότι έπρεπε να αποκτήσει γιο για να ενισχύσει τον θρόνο.
Η Άννα δεν μπορεί να μείνει έγκυος ανύπαντρη γιατί το παιδί θα ήταν νόθο.
Πρέπει να το κάνουν σωστά.
Θέλει νόμιμο διάδοχο για τον θρόνο.
Αν με θέλεις, πρέπει πρώτα να με παντρευτείς.
Θα το κάνω.
Τα θέλω όλα.
Θέλω
να γίνεις δική μου.
Από εκείνο το πρώτο ραντεβού μαζί του,
τον αγάπησα.
Αλλά υπήρχαν πράγματα…
που δεν ήξερε,
που δεν μπορούσα να του δείξω.
Ήξερα ότι ο Ερρίκος είχε την τάση να καίει αιρετικούς στην πυρά.
Και κατά κάποιον τρόπο, ήμουν λιγάκι αιρετική,
με τα αμφιλεγόμενα διαβάσματά μου.
Έπαιζα ένα επικίνδυνο παιχνίδι.
Και άλλο δώρο από τον Ερρίκο;
Βεβαίως.
Άρα το πρώτο σας κανονικό ραντεβού μάλλον πήγε καλά;
Επειδή το νέο αγόρι σου μόλις με όρισε
Υπασπιστή του Βασιλιά και Κύριο των Κυνηγόσκυλων.
Είναι εντελώς γελοίος τίτλος,
αλλά αν λες ότι είσαι σημαντικός, εντυπωσιάστηκα.
Όταν δεν κοιτάς τα μάτια του ερωτιάρη,
σκέφτηκα ότι ίσως θέλεις να δεις αυτό.
Η Υπακοή ενός Χριστιανού του Γουίλιαμ Τίντεϊλ.
Λέει ότι ο Βασιλιάς δεν είναι υπόλογος σε κανέναν,
ούτε στον Πάπα.
Ίσως είναι η απάντηση στο θεματάκι του με την Αικατερίνη.
Αμφιλεγόμενο.
Σοβαρά αιρετικό.
Μη σε πιάσουν μ' αυτό, Άννα.
Η Άννα και ο αδερφός της, ο Τζορτζ, ξεκάθαρα έχουν ασπαστεί
κάποιες ριζοσπαστικές θρησκευτικές ιδέες που αρχίζουν να εξαπλώνονται στην Αγγλία.
Είναι επικίνδυνο για αυτούς.
Είναι ενάντια στην επίσημη θρησκεία
και η τιμωρία γι' αυτό είναι ο θάνατος.
Τι σκαρώνετε εσείς οι δύο;
Έλεγα στην Άννα για την προαγωγή μου.
Είπα να γιορτάσουμε τη νέα σου δουλειά.
Ακούγεται υπέροχο,
αλλά εκείνα τα σκυλιά δεν θα φροντίσουν μόνα τον εαυτό τους.
Η Άννα έχει στην κατοχή της
ένα από τα πιο αμφιλεγόμενα βιβλία στη Γη,
το Η Υπακοή ενός Χριστιανού του Γουίλιαμ Τίντεϊλ.
Είναι εκρηκτικό.
Το βιβλίο ορίζει ότι ο Βασιλιάς πρέπει να είναι πάνω από τον Πάπα.
Αμφισβητεί τα θεμέλια της Ρωμαιοκαθολικής πίστης.
Ο Γουίλιαμ Τίντεϊλ καταδιώκεται από τον Βασιλιά
επειδή μετέφρασε τη Βίβλο στα αγγλικά.
Αυτό θεωρείται παράνομο στην Αγγλία του Ερρίκου.
Είναι αιρετικό και μπορεί να σε οδηγήσει στην πυρά.
Ακόμα το διαβάζεις αυτό;
Θεέ μου, τι ώρα είναι; Θα αργήσω!
-Λιγότερα βιβλία, περισσότερη λάμψη! -Θα το κρύψεις;
Ναι.
Δεν παρατάμε από δω κι από κει κάτι τόσο εκρηκτικό.
Αν το έβρισκε ο Ερρίκος, όλα θα τελείωναν άδοξα.
Απόλαυσε το ερωτικό τρίγωνο.
Ο Ερρίκος ζει πια και με τις δύο γυναίκες κάτω από την ίδια στέγη.
Συνέχεια πετυχαίνουν η μία την άλλη.
Αυτό είναι άκρως εκνευριστικό για την Άννα.
Περιέργως, αυτό το παιχνίδι με χαρτιά όντως έγινε.
Η Αικατερίνη, η Άννα και ο Ερρίκος έκατσαν να παίξουν χαρτιά.
Η ατμόσφαιρα πρέπει να ήταν τοξική.
Η Αικατερίνη θα κοιτούσε την Άννα με καθαρό μίσος,
ο Ερρίκος μάλλον θα το απολάμβανε,
και όσο για την Άννα, αυτή σίγουρα απολάμβανε τις προκλήσεις.
Βαρέθηκα τα παιχνίδια.
Καληνύχτα.
Η Αικατερίνη υποτιμά την Άννα, κι αυτό θα είναι το μεγαλύτερο σφάλμα της.
Μακάρι η Αικατερίνη να είχε δεχτεί ότι είχε τελειώσει. Όλοι το ήξεραν.
Όχι μόνο δεν είχε χαρίσει στον Ερρίκο άρρενα διάδοχο,
αλλά δεν αγαπιούνταν κιόλας. Τι περίμενε να κάνει;
Το μόνο πέραν πάσης αμφιβολίας ήταν ότι ο Ερρίκος με αγαπούσε
περισσότερο απ' όσο την αγάπησε ποτέ.
Και θα καταφέρναμε να είμαστε μαζί.
Άννα…
Σου το έχω πει πολλές φορές. Δεν θα γίνω η ερωμένη σου.
-Δεν είσαι. -Εκείνη αυτό πιστεύει!
Κοίτα, ο Γούλσεϊ ακόμα μελετά τις λεπτομέρειες,
αλλά η ουσία είναι ότι πρέπει να πείσουμε τον Πάπα
ότι ο γάμος με την Αικατερίνη ήταν άκυρος εξαρχής.
Και πώς ακριβώς σκοπεύεις να το κάνεις αυτό;
Η Εκκλησία δέχτηκε τον γάμο μόνο επειδή είπε ότι δεν κοιμήθηκε με τον αδερφό μου.
-Είπε ψέματα, λες; -Θα μπορούσε.
Κι έτσι, ο Θεός με τιμώρησε.
Λευιτικό 20, εδάφιο 21.
"Όποιος νυμφευτεί τη γυναίκα του αδερφού του, δεν θα έχει γιο".
Ακριβώς.
Σκέφτεσαι ό,τι σκέφτομαι;
Πρέπει να το αποδείξουμε.
Πείσαμε τον Γούλσεϊ να κανονίσει ακρόαση διαζυγίου,
αλλά η Αικατερίνη δεν είχε σκοπό να παραιτηθεί αμαχητί.
Η δίκη για τον γάμο γίνεται τον Ιούλιο του 1529 σε δικαστήριο στο Μπλακφράιαρς.
Προεδρεύουν ο Γούλσεϊ και ο άνθρωπος του Πάπα, καρδινάλιος Λορέντζο Καμπέτζιο.
Δεν είναι εύκολο να εξασφαλίσουν διαζύγιο για τον Βασιλιά.
Χρειάζεται το κύρος, την έγκριση του Πάπα.
Ο Ερρίκος σηκώνεται.
Λέει ότι βασανιζόταν από τις τύψεις της συνείδησής του,
ότι το μυαλό και η καρδιά του δεν αντέχουν που ζει σ' αυτό το ψέμα,
τον γάμο με τη χήρα του αδερφού του.
Πάψε να πηγαινοέρχεσαι. Με ζαλίζεις!
Δεν μπορώ!
Τόσα κρίνονται από αυτό!
Έξω!
Η Αικατερίνη κατέρρευσε. Έπεσε στα πόδια μου.
Τι;
Ορκίστηκε ότι ήταν παρθένα κατά τον γάμο. Είπε ότι ο Θεός πρέπει να την κρίνει.
Ο άνθρωπος του Πάπα αρνήθηκε να κρίνει. Ο Γούλσεϊ το θεωρεί άσκοπο.
Δεν το χάφτει κανείς.
Λέει ότι τελείωσε.
Σιγά μην τελείωσε.
Η αποτυχία της δίκης
σημαίνει ότι όλες οι ελπίδες του Ερρίκου και της Άννας μόλις έχουν γκρεμιστεί.
Περιμένουν πάνω από δύο χρόνια
για να είναι και επισήμως μαζί,
και η Αικατερίνη τα τορπίλισε όλα.
Ο Ερρίκος είχε συνηθίσει ο Γούλσεϊ να κάνει ό,τι του ζητά.
Τον υπηρετεί πιστά επί 20 χρόνια περίπου,
αλλά τώρα ο Γούλσεϊ αποτυγχάνει.
Δεν κατάφερε να δώσει στον Βασιλιά το διαζύγιο που χρειάζεται απεγνωσμένα.
Δεν γίνεται να τη γλιτώσει η Αικατερίνη! Θα υπάρχει τρόπος!
Τα δοκιμάσαμε όλα.
Και ο Πάπας; Νόμιζα ότι είχες κάποια επιρροή πάνω του.
Δεν θα εναντιωθεί στην Αικατερίνη.
Έχει φίλους σε υψηλές θέσεις.
Ας δεχτούμε όσα αδυνατούμε να αλλάξουμε.
Δεν τα παρατάω.
Αν και θεωρείς ότι οι κανόνες δεν σε δεσμεύουν,
και πάλι θα τους αντιμετωπίσεις.
Ένας άνθρωπος της Εκκλησίας με ερωμένη και δύο παιδιά μού μιλά για κανόνες;
Το να ζεις εδώ ως ερωμένη του Βασιλιά ήδη είναι πάνω από την κοινωνική τάξη σου.
Στη θέση σου, δεν θα στόχευα πιο ψηλά.
Είναι δικό σου, πιστεύω;
Πού το βρήκες αυτό;
Δεν θα ήθελα να πάει στον Βασιλιά.
Το γεγονός ότι η Άννα έχει αυτό το βιβλίο στην κατοχή της αποτελεί θανάσιμο κίνδυνο.
Αν το βρουν πάνω της,
μπορεί να τη συλλάβουν και να την κάψουν ως αιρετική.
Πρέπει να πάει στον Βασιλιά πριν από όλους,
γιατί μόνο αυτός μπορεί να τη σώσει.
Πού το βρήκες;
Είναι δικό μου.
Ερρίκο, πρέπει να το διαβάσεις.
Μπορεί να μας αλλάξει τη ζωή. Να τα αλλάξει όλα.
Λέει ότι ένας βασιλιάς γεννιέται για να είναι όχι μόνο βασιλιάς,
αλλά κι επικεφαλής μιας νέας παγκόσμιας τάξης υπό τον Θεό.
Ο Πάπας δεν μπορεί να του πει τι να κάνει.
Έτσι θα αποτινάξεις την τυραννία του Πάπα και θα ανακτήσεις το δικαίωμα να κυβερνάς.
Θα λογοδοτείς μόνο στον Θεό.
Ούτε καν σ' εμένα. Δεν χρειάζεσαι την άδεια κανενός.
Βλέπω ότι η Άννα ομολόγησε.
Πρέπει να μιλήσουμε.
Η Άννα έχει σημειώσει τα αποσπάσματα που λένε
ότι η εξουσία του Βασιλιά στη χώρα του είναι πάνω από του Πάπα. Της μιλάνε.
Ο Πάπας είναι η κεφαλή της Εκκλησίας. Είναι επικεφαλής όλων των Χριστιανών.
Όμως, σ' όλη την Ευρώπη,
ο κόσμος έχει προσηλυτιστεί στον νέο τρόπο σκέψης για την πίστη.
Γεννιέται ένα χάσμα.
Αυτό που ήταν μία ενιαία εκκλησία διασπάται επώδυνα σε δύο.
Όταν η Άννα έβαλε το βιβλίο στο χέρι του Ερρίκου,
του έδωσε όλη τη δικαιολόγηση που χρειαζόταν
να αποσπαστεί από τη Ρώμη και να στήσει μια δική του εκκλησία στην Αγγλία.
Αυτό δημιούργησε κραδασμούς σε όλον τον κόσμο.
Είναι από τις πιο καίριες στιγμές,
όχι μόνο στη βασιλεία του, αλλά σε όλη την ιστορία της Αγγλίας.
Και όλα οφείλονται στην Άννα!
Και αυτό σηματοδοτεί το τέλος της καριέρας του Γούλσεϊ.
Δεν κατάφερε να πετύχει την ακύρωση.
Εκδιώχνεται ατιμωτικά από την αυλή, ενώ αργότερα συλλαμβάνεται.
Όμως, πεθαίνει καθ' οδόν για τον Πύργο του Λονδίνου.
Δεν ήξερα ότι θα ερχόσουν κι εσύ.
Έμαθα ότι ο Ερρίκος επιτέλους έστειλε την Αικατερίνη στο Ουίνδσορ.
Ο Τόμας Κρόμγουελ, το νέο δεξί χέρι του Ερρίκου.
Καλύτερη εκδοχή του Γούλσεϊ. Ευγενικά μάτια, γερές αρχές.
Ο Τόμας Κρόμγουελ είναι κοινός θνητός.
Είναι γιος σιδηρουργού,
αλλά και από τα πιο λαμπρά μυαλά της εποχής των Τυδώρ.
Είναι πολύ ικανός δικηγόρος και θρησκευτικός μεταρρυθμιστής,
οπότε έχει πολλά κοινά με την Άννα.
Ο Ερρίκος θα κάνει πια ό,τι θέλει,
αφού έγινε Υπέρτατη Κεφαλή της Εκκλησίας της Αγγλίας.
Διαισθάνομαι να πλησιάζει μια στέψη;
Συγκρατήσου, Τζόρτζι.
Ε ΑΙΚ Α
Τι είναι;
Δεν ήξερα ότι η Αικατερίνη ζωγραφίζει τόσο καλά.
Πώς ξέρουμε ότι είναι αυτή; Μπορεί να είναι οποιοσδήποτε. Ίσως είναι οιωνός.
Μην είσαι δραματική.
Κοίτα, ξέχνα το.
Όταν μια τόσο λαμπρή γυναίκα όσο η Άννα ανέρχεται, πολλοί θα τη μισήσουν.
Είναι απλώς ένα χαζό αστείο.
Η Άννα ήδη αποκτά εχθρούς από όλες τις μεριές.
Ο κόσμος λατρεύει την Αικατερίνη, την αληθινή Βασίλισσα.
Τώρα η Άννα οδηγεί τον Βασιλιά σε μια ριζοσπαστική θρησκευτική πορεία.
Η ζωή της απειλείται.
Ένα σημείωμα ήταν.
Το δικαστήριο της κοινής γνώμης είχε ανάμικτες απόψεις για τα συμβάντα.
Άλλοι ήταν με την Αικατερίνη, άλλοι ήταν με την Άννα.
Ήταν μια φωλιά με οχιές.
Ο Ερρίκος δείχνει ρομαντισμό.
Δεν είναι κι άλλο νεκρό ζώο, έτσι;
Σου αρέσει;
Τέλειο για τη γαμήλια νύχτα μας.
Έλα. Δώσε μου μια πρόγευση.
Ένα, δύο…
Άννα. Ξέρεις πώς νιώθω για εσένα.
Το ξέρω,
αλλά, Ερρίκο, δεν γίνεται να το ξανασυζητάμε.
Είμαστε σίγουροι ότι η Άννα και ο Ερρίκος τότε δεν είχαν συνουσία με διείσδυση
γιατί δεν υπήρχε αξιόπιστη αντισύλληψη,
αλλά είμαι σίγουρη ότι έκαναν όλα τα άλλα.
Θα παντρευτούμε.
Είναι θέμα χρόνου.
Απλώς πρέπει να τακτοποιήσω κάποιες εκκρεμότητες.
Πρέπει να πείσουμε τους Ευρωπαίους φίλους μας.
Πάμε ένα ταξίδι στη Γαλλία;
Φοβερή ιδέα.
Ο Ερρίκος έχει απομονωθεί από την καθολική Ευρώπη,
και αν είναι να κάνει βασίλισσα την Άννα,
χρειάζεται την υποστήριξη τουλάχιστον ενός Ευρωπαίου Βασιλιά.
Αφού ο Φραγκίσκος, ο Βασιλιάς της Γαλλίας, ξέρει την Άννα, θεωρούν
ότι ίσως επικυρώσει κάπως τον γάμο.
Για την Άννα, πολλά θα κριθούν από το ταξίδι στη Γαλλία.
Θα είναι η πρώτη της δημόσια εμφάνιση με τον Ερρίκο.
Είναι ζευγάρι, και είναι η στιγμή να το δημοσιοποιήσουν.
ΚΑΛΑΙ, ΓΑΛΛΙΑ
Και αν δεν αναγνωρίσω τον Φραγκίσκο;
Δεν υπάρχει μάσκα τόσο μεγάλη που να κρύψει αυτήν τη μύτη.
Είσαι πολύ ανταγωνιστικός.
Θέλουμε να γίνει ο καλύτερος φίλος μας,
αλλά εξυπακούεται ότι εγώ είμαι ο καλύτερος άντρας.
Ποτέ δεν θα σκεφτόμουν κάτι άλλο.
Κάνε τα μαγικά σου.
Ο Ερρίκος έφερε την ερωμένη του!
Άννα Μπολέιν!
Τι έκπληξη!
Ελπίζω να είναι καλά η αδερφή σου;
Μεγαλειότατε, ο βασιλιάς Ερρίκο κι εγώ θέλουμε να συζητήσουμε κάτι.
Και αυτήν τη φορά δεν έχει να κάνει με πάλη.
Έλα να με βρεις αργότερα.
Θα μιλήσουμε.
Με καλεί ο μπουφές! Πεθαίνω της πείνας!
Η Άννα χαίρεται που γύρισε στη Γαλλία.
Η Γαλλία συνέβαλε σημαντικά στη διάπλασή της.
Η Άννα θέλει να δει τη φίλη της, τη Μαργαρίτα,
στην οποία γράφει με πολλή αγάπη.
Ψάχνεις κάποιον;
Τη Μαργαρίτα, την αδερφή του Βασιλιά; Είμαστε φίλες.
-Δεν ήξερες ότι δεν θα έρθει; -Ακριβώς. Είναι
άρρωστη.
Ίσως είναι αλλεργική στις πόρνες.
Ποτέ μη σε βλέπουν να κλαις.
Με εμψυχώνεις τώρα, υποτίθεται;
Είμαι γιος σιδηρουργού.
Κανείς σ' αυτό το δωμάτιο δεν θεωρεί ότι ανήκω εδώ.
Κοίτα, Άννα, όταν σε ταπεινώνουν…
Θυμάσαι ποιος είσαι.
Έλα.
Χάρη στη γοητεία σου και την εξυπνάδα μου,
έχουμε την ευλογία του Φραγκίσκου.
Δεν θα τολμούσαν να σου μιλήσουν έτσι αν ήμουν εκεί.
Δεν πειράζει. Μπορώ να υπερασπιστώ τον εαυτό μου.
Όλα θα πάνε καλά.
Είμαι δίπλα σου.
Όταν πέθανε ο πατέρας μου,
οι σύμβουλοί του δεν πίστευαν ότι μπορώ να κυβερνήσω.
Αλλά πάντα πίστευα ότι με επέλεξε ο Θεός να γίνω Βασιλιάς
και ότι είναι καθήκον μου να φανώ αντάξιος, αν μπορώ.
Μα εσύ πιστεύεις σ' εμένα.
Εγώ πιστεύω σ' εσένα.
Θα τα καταφέρουμε, Άννα.
Είσαι σίγουρη;
Είσαι μοναδική, Άννα Μπολέιν.
Τι είναι;
Λες να έμεινα έγκυος χτες;
Να μια υπέροχη σκέψη.
Ερρίκο, σοβαρολογώ!
Σοβαρά μιλώ.
Χέσε τη Ρώμη.
Η Γαλλία είναι μαζί μας.
Τέρμα η αναμονή.
Ας παντρευτούμε τώρα.
Σε θέλω, Άννα.
Σε θέλω κάθε μέρα δίπλα μου ως γυναίκα μου.
Σε αγαπώ.
Και εγώ σ' αγαπώ.
Ο Ερρίκος και η Άννα παντρεύονται με ιδιωτική τελετή στο Ντόβερ το 1532.
Όχι μόνο ιδιωτική, αλλά και μυστική.
Η Άννα ήταν μια σχετικά άγνωστη γυναίκα,
αλλά βγήκε από την αφάνεια για να παντρευτεί τον Βασιλιά της Αγγλίας
ο οποίος την ερωτεύτηκε παράφορα.
Γι' αυτό πάλευε επτά ολόκληρα χρόνια
και είναι αποφασισμένη να χαρεί τη στιγμή της.
Ο Ερρίκος το κάνει για την Άννα
επειδή την αγαπά,
αλλά και επειδή θέλει απεγνωσμένα άρρενα απόγονο.
Θεωρούν νόμιμο τον γάμο, αλλά ο Ερρίκος παραμένει παντρεμένος με την Αικατερίνη.
Είναι παντρεμένος με δύο βασίλισσες. Είναι δίγαμος.
Όλα καλά;
Απλώς δεν πεινάω σήμερα.
Νιώθω μια ναυτία, βασικά.
Θα μου φέρεις ένα μήλο, παρακαλώ;
Ευχαριστώ.
Όλη τη βδομάδα δεν τρως. Είσαι καλά; Να καλέσω γιατρό;
Δεν χρειάζεται. Ποτέ δεν ήμουν καλύτερα.
Είσαι έγκυος;
Επιτέλους!
Γιος! Ο αστρολόγος μου είπε ότι θα είναι αγόρι.
Το περίμενα τόσο καιρό, Άννα!
Το 1532, ο Τόμας Κράνμερ γίνεται Αρχιεπίσκοπος του Κάντερμπερι.
Ξεκινά μια σύντομη έρευνα για τον γάμο του Ερρίκου με την Αικατερίνη,
τον κηρύττει άκυρο
και κηρύττει νόμιμο τον γάμο της Άννας με τον Ερρίκο.
Η Άννα θα βιώσει την πιο ξεχωριστή στιγμή της ζωής της. Τη στέψη της.
Όλοι στο Λονδίνο πρέπει να στήσουν πομπές και να ορθώσουν πανό,
να δοξάσουν την Άννα, να τη λατρέψουν ουσιαστικά.
Είναι μια τετραήμερη γιορτή,
και στην καρδιά της, στο επίκεντρο της προσοχής, είναι η Άννα.
Μόλις στέφεται, τα έχει καταφέρει. Είναι Βασίλισσα.
Πάλι κατουριέμαι πολύ. Είναι φυσιολογικό;
Πιέζει την κύστη.
Αν ο μικρός έχει τις γάμπες του μπαμπά, θα σφίγγεσαι πολύ. Χαμογέλα στον πόνο!
Ήρθε!
Φαίνεσαι βασιλική, αδελφή!
Ήταν εκπληκτικό!
Δεν πιστεύω ότι η νύφη μου είναι η Βασίλισσα της Αγγλίας!
Ποιος θα το περίμενε; Μια Μπολέιν στον θρόνο της Αγγλίας!
Εντάξει. Πάρτε τον πατέρα Μπολέιν
πριν γεμίσει το φόρεμα της στέψης με περήφανα πατρικά δάκρυα.
Βασίλισσά μου!
Και ο μελλοντικός Βασιλιάς της Αγγλίας.
Από κάτι τέτοια φτιάχνονται τα παραμύθια.
Το μόνο που πρέπει να κάνει πια η Άννα είναι να γεννήσει ένα υγιές αγοράκι,
και το παραμύθι της θα έχει ευτυχισμένο τέλος.
Είσαι καλά! Το 'χεις, εντάξει;
Έλα, λοιπόν, ανάπνευσε μαζί μου.
Εντάξει.
Δεν μπορώ. Είμαι πολύ κουρασμένη! Δεν μπορώ!
Άννα, κοίταξέ με. Ναι;
Ο επόμενος Βασιλιάς της Αγγλίας εισέρχεται τώρα στον κόσμο, εντάξει;
Όλα τα όνειρά σου επιτέλους πραγματοποιούνται.
Αλλά θέλω να συγκεντρωθείς.
Για την Άννα, πλέον όλα κρέμονται από μια κλωστή.
Ήξερε ότι μια κόρη δεν αρκούσε.
Τη σήμερον ημέρα, φαίνεται απίστευτο
η μοίρα της να εξαρτάται από τη γέννηση ενός αγοριού, όχι ενός κοριτσιού.
Ο μόνος τρόπος να είναι απολύτως ασφαλής η Άννα
είναι να φέρει το αγόρι που χρειαζόταν ο Ερρίκος ως τον επόμενο Βασιλιά.
Του συμβαίνει κάτι;
Υποτιτλισμός: Λιουμπίνκα Δημητρόβα